สวัสดีค่ะ คือเราต้องการสอบถามว่า ถ้ากินยาคุมฉุกเฉินพร้อมยาคุมปกติ(แบบ21เม็ด)จะมีผลข้างเคียงมั้ยคะ.เราพึ่งเคยกินยาคุมเป็นครั้งแรก เรากินมาได้ 12เม็ดแล้วค่ะ แล้วพึ่งมารู้ว่า..''ไม่ควรกินยาคุมพร้อมยาชนิดปฏิชีวนะเพราะอาจทำให้ประสิทธิภาพของยาคุมลดลงและอาจเกิดการตั้งครรภ์ได้"..ซึ่งตัวเรากำลังกินยาสองตัวนี้ควบคู่กันมาโดยตลอดคือพลาดมากจริงๆ เราเริ่มกินยาคุมเม็ดแรกตั้งแต่วันที่6 (ตอนประจำเดือนมาได้3วัน)แล้วเรามีอะไรกับแฟนวันที่16-17-18ไม่ได้สวมถุงยางแต่หลั่งนอกค่ะ. เรากลัวว่าจะท้อง เลยจะกินยาคุมฉุกเฉิน แต่เราก็กลัวมีผลข้างเคียงเพราะเรากำลังกินยาคุมแบบปกติอยู่ เลยอยากทราบว่ามันจะมีผลข้างเคียงหรือเกิดอะไรขึ้นมั้ยคะ
สวัสดีค่ะ การรับประทานยาคุมกำเนิดอย่างสม่ำเสมอ หากรับประทานอย่างถูกต้องถือเป็นวิธีการป้องกันการตั้งครรภ์ที่มีประสิทธิภาพดีอย่างหนึ่งค่ะ ในกรณีที่กินยาปฏิชีวนะมีเพียงยาบางชนิดเท่านั้นซึ่งจะมีผลต่อยาคุมกำเนิด (ซึ่งเป็นส่วนน้อยมากค่ะ) ได้แก่ ยาRifampin ซึ่งเป็นยาปฏิชีวนะที่ใช้รักษาวัณโรค ส่วนยาปฏิชีวนะส่วนใหญ่ที่สามารถซื้อได้ตามร้านขายยามีการศึกษาพบว่าไม่มีผลต่อประสิทธิภาพของยาคุมกำเนิดค่ะ ในกรณีที่ไม่แน่ใจอาจจะถามคุณที่ให้ยาปฏิชีวนะ หรือระหว่างนี้คุมกำเนิดด้วยวิธีอื่นร่วมด้วยเช่น การใส่ถุงยางอนามัยค่ะ ดังนั้นยังไม่ต้องกังวลนะคะส่วนการที่รับประทานยาคุมกำเนิดฉุกเฉินร่วมกับยาคุมกำเนิดแบบปกติอยู่อาจจะมีผลข้างเคียงจากยาซึ่งเป็นส่วนประกอบของฮอร์โมนได้ เช่น ปวดศีรษะ ปวดท้อง คลื่นไส้ อาเจียน เจ็บหน้าอก มีประจำเดือนผิดปกติ เป็นต้น แต่มักไม่พบผลข้างเคียงที่ร้ายแรงค่ะ และสามารถรับประทานยาคุมกำเนิดแบบปกติต่อได้ค่ะ